Kygo får sin egen festival
Kyrre Gørvell-Dahll (24) har en tendens til å lage store prosjekter. Som da han fylte Oslo Spektrum én uke etter at han slapp sin første singel, eller hadde sitt eget Kygo-hotell i Bergen i fjor. Les også: Norsk artist frem fra glemselen på Rihannas nye album Til sommeren slår han igjen på stortrommen i hjembyen. 20. august lager han sin egen festival på Bergenhus Festning, kalt Cloud Nine Festival. Ifølge en pressemelding blir dette Kygos største enkeltstående konsertarrangement i Norge til nå. I tillegg til hans eget show blir det utvalgte gjesteartister der. Fikk du med deg? Hjerteknuser til Norge Hvilke øvrige artister som kommer offentliggjøres senere, får VG opplyst av assisterende manager Jan M. Bjordal. – Å arrangere en festival er noe jeg har tenkt på lenge, og jeg kan ikke tenke meg noe bedre sted å gjøre det enn i Bergen, sier Kygo i pressemeldingen. Så du denne? Kygo er lei seg Fanagutten lover et variert program, og håper å by på «noe for enhver smak». – Jeg er spent og gleder meg veldig, legger han til. Kygo gjør det stort i USA for tiden. Noen eksempler her:
Popstjernen inviterer til fest i hjembyen.